《与李景和叙情》
元代·陈钧

每因风景负幽期，聊折寒梅寄一枝。吴下阿蒙非旧日，郢中高曲即当时。

听鸡走马君须努，附凤攀龙我不知。若使烟霞换台阁，孟郊韩愈自相随。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。